Cláudio Ramos, mas konxedu pa “Cláudio dos Candeeiros”, 45 anu, ta fasi artisanatu desdi kê tinha 15 anu. Artista, ki ta vivi só ku kel trabadjo la, ta fla ma se truque é sta na inova e na kria kuzas novus.
Cláudio Ramos, mas konxedu pa “Cláudio dos Candeeiros”, 45 anu, ta fasi artisanatu desdi kê tinha 15 anu. Artista, ki ta vivi só ku kel trabadjo la, ta fla ma sê truque é sta na inova e na kria kuzas novus.
Artisanato na Cabo Verde ta atxadu mé parenti probri di artis. Mas simé, Cláudio é orgulhoso di kel kê ta fazi.
“Nta fazi pesa desdi di 1985”, “nprendi na Centro Nacional de Artesanato (CNA) di Cidade di Praia. Dipos di três anu ta prendi, ndicidi na fazi canderu. Nkonxe kel trabadju li pamodi , kantu n’era adolescenti, nta lebaba almusu pa nha tio-avo ki ta trabadjaba na CNA e tudu dia nta odjaba trabadju ki ta staba la e n’apaxona pa kel arte la, ti ki un dia nkomensa ta fazi nhas kriason. Hoji ami é conxedu pa fazi canderu”.
Cládio, imosionadu, konta ki nes 30 anu, komu artison, mê conxi momentus mau e bom. “Artisons tem ki ikonomisa pamodi, alves, ta ganhado txeu na época altu e poku na época baxu; ganhu ki consiguidu na época altu tem ki ser ekonomizadu oras ki sa bendedu poku”, fla artista.
Anímus
Cláudio Ramos, ki funda un assosiason di artison na 2008, konfessa ki, apartir di kel anu, me xinti mas motivadu pê sigui ku sê trabadju. “ 2008, nganha premio na Associacao Zé Moniz komu artison di anu, dipôs di kela nrisolvi na kria un assosiason ki ti hoje sa ixisti, nda ki teni so oito membro”, ê konta.
Normalmenti, Cluadio podi odjadu na rua pedonal ta bendi sê produtos. Ss principal cliente é turistas. “ tem dias bom, tem dias mau…”
Pa jovens ki kré sigui kel “aventura” la, Cláudio ta konsedjas pês toma cautela pamodi, ti hoje Cabo Verde, ka da midjoris kondison pa prática di kel profisson. El mê, pa difendi e infrenta konkorrência, ta fla ma sê truki” sta na inovason e na kriason di novus pesas”. “É assi kin kria kanderu kin ta fazi e nta bendi, por issu ki mi é konxedu pa Cláudio DI CANDERUS”, ê afirma.
Krítico, Cládio ta atxa ma artesanato kabuverdiano sata perdi txon pa artisons ki ta bem di otu país africanus. “ Staba un tenpo ki Centro de Artisanato di Cidade di Mindelo fitxa porta, sima di Praia, k inda st fitxadu; natxa ma tudu kela djuda pa nos artisanatu perdi txon poku a poku”.
Artison, na tudu si “karera”, djê kria assosiasons, kasus di “Tudo di nô terra”, “Capilarte” e “Praiarte”, ki nda sta ti hoje. Praiarte, ki Cládio Ramos é prisidenti, fasi si primeru spusison, ki kontisi na rua Pedonal, Cidade di Praia, dja tem uns dias.
ANacão
kea_Latn kea_Latn kea_Latn kea_Latn kea_Latn ces_Latn kea_Latn por_Latn kea_Latn kea_Latn kea_Latn nya_Latn